TASCO ประชุมสามัญผู้ถือหุ้นครั้งที่ 1/2561
TASCO ประชุมสามัญผู้ถือหุ้นครั้งที่ 1/2561 ณ สำนักงานใหญ่ ห้องประชุมชั้น 5 อาคารทิปโก้ทาวเวอร์ เมื่อเร็ว ๆ นี้
17 เม.ย. 2561

คุณลักษณา ทรัพย์สาคร (ที่ 2 จากขวา) ประธานกรรมการบริษัท พร้อมด้วยคุณพีรศิลป์ ศุภผลศิริ  (ที่ 3 จากขวา) ประธานกรรมการตรวจสอบและประธานคณะกรรมการกำกับดูแลกิจการที่ดี พร้อมด้วยคุณสมจิตต์  เศรษฐิน (ขวา) กรรมการผู้จัดการใหญ่ และคุณชัยวัฒน์ ศรีวรรณวัฒน์ (ซ้าย) กรรมการผู้จัดการ บริษัท ทิปโก้แอสฟัลท์ จำกัด (มหาชน) หรือ TASCO ถ่ายภาพร่วมกันภายหลังการประชุมสามัญผู้ถือหุ้นครั้งที่ 1/2561 ณ สำนักงานใหญ่ ห้องประชุมชั้น 5 อาคารทิปโก้ทาวเวอร์ เมื่อเร็ว ๆ นี้
โดยที่ประชุมมีมติอนุมัติจ่ายเงินปันผลสำหรับผลการดำเนินงานประจำปี 2560 ในอัตรา 0.90 บาท/หุ้น โดยกำหนดจ่ายเงินปันผลในวันที่ 25 เมษายน 2561 นี้ เมื่อรวมกับเงินปันผลระหว่างกาลที่จ่ายไปแล้วจำนวน 0.30 บาท/หุ้น รวมเป็นเงินปันผลทั้งสิ้น 1.20 บาท/หุ้น สำหรับผลประกอบการปี 2560

